Die dag breek aan’t skerwe.. | Woorde
Die dag breek aan’t skerwe..
Vanoggend, 3 uur in die môre, gaan die Huis oppie hoek se alarm aan’t skree.
Buks die brak hef sy getjank aan, in harmonie met alarm. Kop agteroor ..whie whie whieee!
Die man des Huises bulder, wharra whara wharra !! Vlie met spoed uit die kooi – stormend- die alarm se nek om te draai ( nie die hond s’n ). Hy trap in ‘n plas . Buks se swak blaas-plas, Die man se woordeskat verbreed.
Lilly die kat, knip haar oë verskrik oop en toe, strek haar krakend orent.
Nadat alles stil raak en iemand weer so ligte snorkie gee..
gaan Leo die Boerboel, buitekant, droewig aan’t ween.
“Boe hoe hoe hoeeee!”
En die Toilet begin spontaan sjorrrrrr water te spoel, en die windklokkie klieng in toiletvenster…
Dit is Maandag die 20 ste April die jaar 2015.
16 comments on “Die dag breek aan’t skerwe..”
Hehe!Dis omtrent ‘n dagbreek!
oeg en is ek nou lomerig!
En wat het die alarm afgesit?
Die Brak met die volblaas…
Hehe, katostrofiese nag! Solank almal net nog in een stuk is.
Heelhuids! Ha ..
Haha! :-D Ek hoor jou!
Amper dog ek daar is ernstige moeilikhed op die hoek!
Nee, Buks gaan loer of die venster nie dalk iewers oop is vir ontsnapping nie.. dan skrik hy en tjank ..dan skrik ons – en tjank nie!!
Ha ha dis nou baie mooi gestel. Klein blikskotteltjie!
Hihi, ek was ook wreed wakker gemaak met ‘n diertjie wat ‘n blaas moes leegmaak. Vanoggend kom ek agter ek het nooit die deur weer toegemaak nie en in vrede die res van die nag so geslaap. Net in McGregor kan mens dit doen.
Moenie dat ons bekommerd raak oor jou nie, Monica.
Dis min dat alarms my wakker skel in die oggend ure…die honde en katte is ‘n ander storie! Die een kat Tinkels is te vet om deur die diefwering te klim en so kom maak my sy my altyd wakker as sy wil uitgaan. Ek gehoorsaam maar altyd. Nou het haar 2 maarder boeties haar maniere ook aangeleer! Never a dull moment. :)
Hier gebeur dinge … dis waarom ek nooit ‘n alarm sal hê
Daai alarm in die nag is genoeg om die dooies te wek.